ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने 29 मई, 2022 की ‘मन की बात’ के लिये विचार आमंत्रित किये
प्रधानमंत्री श्री नरेन्द्र मोदी ने 29 मई, 2022 की ‘मन की बात’ के लिये विचार साझा करने के लिये सभी देशवासियों को आमंत्रित किया है।
एक ट्वीट में प्रधानमंत्री ने कहा हैः
“मैं आप सबको इस महीने की #मन की बात के लिये अपने विचार साझा करने के लिये आमंत्रित करता हूं, जिसका प्रसारण 29 मई को होगा। मैं नमो एप्प और माय-गव पर आपकी टिप्पणियों की प्रतीक्षा करूंगा। आप 1800-11-7800 पर भी अपना संदेश रिकॉर्ड करवा सकते हैं।”
मत्स्यपालन, पशुपालन और डेयरी मंत्रालय
पशुधन क्षेत्र 2014-15 से 2021-22 के दौरान लगातार 7.67 प्रतिशत की उच्च मिश्रित सालाना वृद्धि दर  से बढ़ता रहा हैः श्रीमती अल्का उपाध्याय
पशुधन क्षेत्र का 2021-22 के दौरान समूचे कृषि और सहायक क्षेत्र के सकल मूल्य वर्धन में 30.19 प्रतिशत के आसपास योगदान रहा: केन्द्रीय सचिव
केन्द्रीय पशुपालन और डेयरी सचिव ने उत्तरी राज्यों के पशुपालन और डेयरी विभाग के अपर मुख्य सचिव/प्रधान सचिव/सचिवों के साथ समीक्षा बैठक की
केन्द्रीय पशुपालन और डेयरी सचिव, भारत सरकार, श्रीमती अल्का उपाध्याय की अध्यक्षता में उत्तरी राज्यों के पशुपालन और डेयरी विभाग के अपर मुख्य सचिवों/प्रधान सचिवों/सचिवों और संबंधित निदेशकों के साथ एक क्षेत्रीय समीक्षा बैठक आज यहां हुई जिसमें विभाग के कार्यक्रमों/योजनाओं के क्रियान्वयन में हुई प्रगति को लेकर विचार विमर्श किया गया। समीक्षा बैठक में पशुपालन और डेयरी विभाग, भारत सरकार के अपर सचिव, पशुपालन आयुक्त, संयुक्त सचिवों, मुख्य लेखा नियंत्रक, सलाहकार  और अन्य वरिष्ठ अधिकारियों ने भाग लिया।
श्रीमती उपाध्याय ने बैठक में विशेषतौर पर इस बात का उल्लेख किया कि पशुधन क्षेत्र 2014-15 से 2021-22 के दौरान  साल दर साल लगातार 7.67 प्रतिशत की उच्च मिश्रित वार्षिक वृद्धि दर  से बढ़ता रहा है। उन्होंने कहा कि यह डेयरी, गोवंश, कुक्कट पालन, बकरी/सुअर पालन जैसे पशुधन क्षेत्र के मानदंडों में स्पष्ट देखा जा सकता है। पशुधन क्षेत्र ने वर्ष 2021-22 में समूचे कृषि और संबंधित क्षेत्र के सकल मूल्य वर्धन  में  30.19 प्रतिशत के आसपास योगदान किया है।
केन्द्रीय सचिव ने बैठक में भारत सरकार द्वारा राज्यों/केन्द्र शासित प्रदेशों में अमल में लाई जा रही सभी पशुपालन और डेयरी योजनाओं की भौतिक और वित्तीय प्रगति की समीक्षा की। उन्होंने राज्यों/केन्द्र शासित प्रदेशों के पास बकाया पड़ी राशि को खर्च करने पर जोर दिया। केन्द्रीय सचिव ने पुराने डेटा उन्नयन, भारतकोष के जरिये भुगतान पर ब्याज आदि से जुड़े मुद्दों का समाधान प्राथमिकता के साथ करने पर भी जोर दिया ताकि राज्यों/केन्द्र शासित प्रदेशों को भारत सरकार चालू वित्त वर्ष के दौरान कोष जारी कर सके। उन्होंने देशभर में प्शुओं में खुर पका-मुंह पका  और ब्रुसेल्ला बीमारी से बचाव के टीकाकरण, चलती-फिरती पशु-चिकित्सा इकाई , दूध और चारे की स्थिति आदि को लेकर भी समीक्षा की।
उन्होंने कहा कि स्वास्थ्य सेवा प्रावधानों के जरिये पशुधन की देखभाल और सुरक्षा भी विभाग के लिये गौर करने का विषय है। उन्होंने राज्यों को एफएमडी, ब्रुसेल्ला और पीपीआर टीकाकरण तेज करने की सलाह दी। उन्होंने पशुधन और डेयरी किसानों को योजनाओं का लाभ बेहतर ढंग से बताने के लिये केन्द्र के साथ साथ राज्य सरकारों और जिला अधिकारियों की सक्रिय भागीदारी के साथ जागरूकता अभियान चलाने पर जोर दिया।
PIB Headquarters
कोविड-19 पर पीआईबी का बुलेटिन
|
|
· देशव्यापी टीकाकरण अभियान के तहत अब तक टीके की कुल 217.26 करोड़ खुराक  दी गई
· पिछले 24 घंटों में 14,91,017 खुराक दी गई
· भारत में इस समय सक्रिय मामलों की संख्या 45,281
· सक्रिय मामले 0.10 प्रतिशत
· मरीजों के स्वस्थ होने की दर इस समय 98.71 प्रतिशत
· पिछले 24 घंटों में 6,424 मरीज स्वस्थ हुए, जिससे कुल स्वस्थ होने वाले लोगों की संख्या बढ़कर 4,39,84,695 हुई
· पिछले 24 घंटों में 5,383 नये मामले दर्ज
· दैनिक पॉजिटिविटी दर 1.68 प्रतिशत
· साप्ताहिक पॉजिटिविटी दर 1.70 प्रतिशत
· अब तक कुल 89.30 करोड़ जांच की जा चुकी हैं; पिछले 24 घंटों में 3,20,187 जांच की गईं
#Unite2FightCorona #IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
उप राष्ट्रपति सचिवालय
उपराष्ट्रपति ने वयोवृद्ध पत्रकार श्री तुरलापति कुटुम्बा राव के निधन पर शोक व्यक्त किया
(उपराष्ट्रपति श्री एम. वेंकैया नायडू ने वयोवृद्ध पत्रकार श्री तुरलापति कुटुम्बा राव के निधन पर गहरा दुख व्यक्त किया है। उपराष्ट्रपति का शोक संदेश इस प्रकार है:
'मैं वयोवृद्ध पत्रकार श्री तुरलापति कुटुम्बा राव के निधन के बारे में जानकर काफी व्यथित हूं।
मेरा श्री राव के साथ लंबे समय से संपर्क रहा है। उनका व्यक्तित्व बहुआयामी था और वह अपने आप में एक संस्था थे। वह एक स्वतंत्रता सेनानी, सामाजिक कार्यकर्ता, लेखक, जानेमाने पत्रकार और एक महान इंसान थे।
पद्म श्री पुरस्कार से सम्मानित श्री राव उन दिनों से ही सभी क्षेत्रों में उच्च नैतिक मानकों और मूल्यों को बनाए रखा जब वह आंध्र केसरी श्री तंगूटुरी प्रकाशम पंतुलु के निजी सचिव थे।
विजयवाड़ा की अपनी हालिया यात्रा के दौरान श्री राव ने मुझे स्वर्ण भारत ट्रस्ट में बुलाया था जहां मैं ठहरा था। श्री राव के साथ विविध विषयों पर मेरी जीवंत चर्चा हुई और वह हमेशा की तरह काफी ऊर्जावान और उत्साही दिख रहे थे।
उनके निधन की खबर से मुझे एक बड़ा झटका लगा है। हम उनके द्वारा दिखाए गए मार्ग का अनुसरण करके और उनके द्वारा निर्धारित उच्च मानकों पर अमल करते हुए उन्हें सबसे अच्छी श्रद्धांजलि दे सकते हैं।
मैं शोक संतप्त परिवार के सदस्यों और उनके सभी अनुयायियों के प्रति अपनी हार्दिक संवेदना व्यक्त करता हूं। ओम शांति!'
रक्षा मंत्रालय
रक्षा मंत्रालय द्वारा जारी बयान
रक्षा मंत्रालय ने पैंगोंग त्सो में वर्तमान में जारी फौजों की वापसी के संबंध में मीडिया और सोशल मीडिया पर बढ़ा-चढ़ा कर पेश की जा रही कुछ ग़लत और भ्रामक टिप्पणियों पर संज्ञान लिया है।
सबसे पहले रक्षा मंत्रालय यह दोहराता है कि रक्षा मंत्री श्री राजनाथ सिंह ने संसद के दोनों सदनों में दिए गए अपने वक्तव्यों में तथ्यात्मक स्थिति की स्पष्ट सूचना दे दी है।
हालांकि, ग़लत ढंग से समझी गई सूचना के कुछ दृष्टांतों को देखते हुए उनका खंडन करना एवं उनके बारे में स्थिति स्पष्ट करना आवश्यक है जिनको मीडिया एवं सोशल मीडिया में बढ़ा-चढ़ाकर पेश किया गया है।
भारतीय क्षेत्र फिंगर 4 तक होने का दावा स्पष्ट रूप से ग़लत है। भारत का क्षेत्र भारत के नक्शे द्वारा दर्शाया गया है और इसमें 1962 से चीन के अवैध कब्जे में वर्तमान में 43,000 वर्ग किलोमीटर से अधिक का क्षेत्र शामिल है।
यहां तक कि भारतीय धारणा के अनुसार वास्तविक नियंत्रण रेखा  भी फिंगर 8 पर है, फिंगर 4 पर नहीं। यही कारण है कि भारत ने चीन के साथ मौजूदा समझ सहित फिंगर 8 तक गश्त करने का अधिकार लगातार बनाए रखा है।
पैंगोंग त्सो के उत्तरी तट पर दोनों पक्षों की स्थायी चौकियां पुरानी तथा सुस्थापित हैं। भारत की ओर से यह फिंगर 3 के पास धन सिंह थापा पोस्ट और चीन की ओर से फिंगर 8 के पूर्व में है। वर्तमान समझौते में दोनों पक्षों द्वारा आगे तैनाती की समाप्ति और इन स्थायी चौकियों पर निरंतर तैनाती का प्रावधान है।
भारत ने इस समझौते के परिणामस्वरूप किसी भी क्षेत्र को नहीं खोया है। इसके विपरीत, भारत ने एलएसी का पालन और सम्मान सुनिश्चित किया है तथा यथास्थिति में एकतरफा ढंग से किए गए किसी भी बदलाव को रोका है ।
रक्षा मंत्री के वक्तव्य में यह भी स्पष्ट किया गया कि हॉट स्प्रिंग्स, गोगरा और देपसांग सहित शेष समस्याओं का समाधान किया जाना है। इन सभी शेष मुद्दों को पैंगोंग त्सो में फौजी डिसइंगेजमेंट पूरा होने के 48 घंटे के भीतर उठाया जाना है।
पूर्वी लद्दाख क्षेत्र में हमारे राष्ट्रीय हित और क्षेत्र की प्रभावी सुरक्षा इसलिए हुई है क्योंकि सरकार ने सशस्त्र बलों की क्षमताओं पर पूरा विश्वास जताया है। जो लोग हमारे सैन्य कर्मियों द्वारा बलिदान देकर अर्जित की गई उपलब्धियों पर संदेह करते हैं, वे वास्तव में उनका अनादर कर रहे हैं।
रक्षा मंत्रालय
भूतपूर्व सैनिक कल्याण विभाग ने रोजगार उत्पन्न करने के लिए निजी क्षेत्र के साथ समझौता ज्ञापन पर हस्ताक्षर किया
भूतपूर्व पूर्व सैनिक कल्याण विभाग, रक्षा मंत्रालय के अंतर्गत आने वाले पुनर्वास महानिदेशालय  ने मेसर्स कोटक महिंद्रा लाइफ इंश्योरेंस कंपनी लिमिटेड के साथ आज 12 जून, 2023 को नई दिल्ली में एक समझौता ज्ञापन  पर हस्ताक्षर किया।
डीजीआर और कंपनी के बीच हुए इस समझौता ज्ञापन का उद्देश्य रक्षा सेवाओं से सेवानिवृत हुए सम्मानित पूर्व सैनिकों के लिए रोजगार का अवसर उत्पन्न करने के लिए कॉर्पोरेट कंपनियों और पूर्व सैनिकों को एक साझा मंच पर लाने की कोशिश है।
इस अवसर पर, मेजर जनरल शरद कपूर, महानिदेशक  ने कहा, “यह साझेदारी उद्योग एवं कॉर्पोरेट जगत के लिए हमारे पूर्व सैनिकों के लिए अधिक दृश्यता प्रदान करेगी और कुशल जनशक्ति प्रदान करने तथा हमारे पूर्व सैनिकों को एक सम्मानजनक दूसरा कैरियर प्रदान करने के उद्देश्यों की प्राप्ति में मदद करेगी।”
युवा कार्यक्रम एवं खेल मंत्रालय
अनुभवी पैरालम्पियन देवेंद्र झाझरिया ने प्रधानमंत्री नरेन्द्र मोदी की ‘चैंपियन से मिलिए’ पहल के तहत राजस्थान के स्कूल का भ्रमण किया, इस कार्य में योगदान के लिए साथी ओलम्पियन और पैरालम्पियनों की प्रशंसा की
भारत के अनुभवी पैरालम्पियन और पैरालम्पिक खेलों में तीन बार के पदक विजेता  देवेंद्र झाझरिया ने चुरु के परख राजकीय बालिका उच्च माध्यमिक विद्यालय का भ्रमण किया और टोक्यो ओलंपियंस और पैरालम्पियंस के लिए प्रधानमंत्री नरेन्द्र मोदी के ‘चैंपियनों से मिलिए’ स्कूल भ्रमण अभियान को आगे बढ़ाया।
युवा कार्यक्रम एवं खेल मंत्रालय और शिक्षा मंत्रालय द्वारा संयुक्त रूप से आयोजित 'चैम्पियन से मिलिए' पहल में ‘संतुलित आहार’ और स्वास्थ्य के लिए प्रेरणा देने के प्रयास में टोक्यो के नायक भारत के हर राज्य में स्कूली छात्र-छात्रों के साथ संवाद कर रहे हैं। नीरज चोपड़ा और बजरंग पुनिया जैसे खिलाड़ी पहले ही क्रमशः गुजरात और हरियाणा में हुए कार्यक्रम में भाग ले चुके हैं, वहीं पैरालम्पिक पदक विजेता मरियप्पन थंगावेलु भी तमिलनाडु में एक कार्यक्रम में शामिल हुए थे। अन्य एथलीट भी अभी तक इस पहल का हिस्सा बन चुके हैं।
सोमवार को, देवेंद्र ने देश में इतने व्यापक स्तर पर हो रही इस पहल के महत्व पर बात की, क्योंकि इससे छोटे बच्चों को अच्छी पोषण आदतों को अपनाने के लिए प्रोत्साहित करने में मदद मिलेगी। उन्होंने कहा, “मैं माननीय प्रधानमंत्री श्री नरेन्द्र मोदी की तरफ से राजस्थान में 75 स्कूलों के विद्यार्थियों से मुलाकात का अनुरोध मिलने पर बहुत खुश हूं। विद्यार्थी बेहद ऊर्जावान हैं और हमने विशेषकर स्वास्थ्य और अस्वास्थ्यकर आहार के बारे में कई बातें कीं। मुझे अच्छा लगा कि वे बेहद बातूनी थे और उनको काफी जानकारी थी। वे ऐसा सब कुछ जानने के लिए उत्सुक थे जो उन्हें स्वस्थ रखेगा। उनके जवाब भी बेहद अच्छे थे।”
देवेंद्र ने कहा, “यह संदेश हर घर तक फैलाया जाएगा कि हमें खराब पोषण की आदतों से लड़ना है और स्वास्थ्य को एक जीवनशैली के रूप में अपनाना है। मुझे खुशी है कि मेरे साथी ओलम्पियन और पैरालम्पियंस ने चैंपियनों से मिलिए पहल के तहत इस बड़े उद्देश्य के लिए अपना योगदान कर रहे हैं।”
देवेंद्र ने संवाद के बाद स्कूली विद्यार्थियों के साथ टेबिल टेनिस के मजेदार खेल में भी हिस्सा लिया। उपस्थित स्कूली छात्रों ने अपने स्थानीय नायक से उनकी सभी जीवन शैली की आदतों के बारे में पूछताछ की और देवेंद्र ने खुशी-खुशी उनके सभी प्रश्नों का उत्तर दिया। सर्वहित कारिणी पुत्री पाठशाला, चुरु की एक छात्रा लक्ष्मी प्रजापति ने कहा, “देवेंद्र सर के इतने पास आना और उनकी खानपान की आदतों एवं उनकी फिटनेस से जुड़ी दिनचर्या के बारे में जानना अविश्वसनीय था। वह हमारे लिए ज्यादा प्रेरणादायी बन गए हैं और मैंने आज उनसे जुड़े कई नोट डायरी में लिखे।”
गृह मंत्रालय
गृह मंत्रालय ने निगरानी, रोकथाम और सतर्कता के दिशा-निर्देशों को आगे जारी रखने का निर्णय किया
राज्यों/संघ शासित प्रदेशों को रोकथाम के उपाय, विभिन्न गतिविधियों पर एसओपी और कोविड संबंधी उपयुक्त व्यवहार का सख्ती से पालन कराना होगा तथा सावधानी बरतने के साथ ही सख्त निगरानी करनी होगी
गृह मंत्रालय  ने पूर्व में जारी निगरानी से संबंधित दिशा-निर्देशों को 31 जनवरी 2021 तक लागू रखने के लिए आज एक आदेश जारी कर दिया है।
भले ही कोविड-19 के नए और सक्रिय मामलों की संख्या में लगातार कमी आ रही है, लेकिन वैश्विक स्तर पर मामलों में बढ़ोतरी और यूनाइटेड किंगडम  में वायरस के नए संस्करण के सामने आने के बाद निगरानी, रोकथाम और सतर्कता बनाए रखने की आवश्यकता है।
इस क्रम में, नियंत्रण  क्षेत्रों का सावधानी से सीमांकन; इन क्षेत्रों में सुझाए गए रोकथाम के सख्त उपायों के पालन; कोविड संबंधी उपयुक्त व्यवहार को प्रोत्साहन और सख्ती से अनुपालन; और विभिन्न स्वीकृत गतिविधियों के संबंध में मानक संचालन प्रक्रियाओं  का ईमानदारी से पालन जारी रखा गया है।
इस प्रकार 25 नवंबर 2020 को जारी दिशा-निर्देशों में उल्लिखित गृह मंत्रालय और स्वास्थ्य एवं परिवार कल्याण  द्वारा जारी दिशा-निर्देशों/एसओपी की निगरानी, रोकथाम और सख्ती से पालन पर केंद्रित दृष्टिकोण को सभी राज्यों और संघ शासित प्रदेशों द्वारा लागू किए जाने की जरूरत है।
श्रम और रोजगार मंत्रालय
एनसीएस पोर्टल पर रिक्तियों में उल्लेखनीय वृद्धि
भारत सरकार के श्रम एवं रोजगार मंत्रालय का राष्ट्रीय करियर सेवा  पोर्टल जुलाई 2015 में माननीय प्रधानमंत्री श्री नरन्द्र मोदी द्वारा शुरू किया गया था। एनसीएस पोर्टल रोजगार का एक प्लेटफार्म है, जो विभिन्न प्रकार की रोजगार सेवाएं प्रदान करता है। रोजगार पाने के इच्छुक योग्य व्यक्तियों को उपयुक्त रोजगार पाने के क्रम में संभावित नियोक्ताओं से जोड़ना इसका उद्देश्य है। एनसीएस करियर परामर्श, व्यावसायिक मार्गदर्शन और करियर कौशल प्रशिक्षण के माध्यम से उम्मीदवारों के व्यक्तित्व को भी बढ़ाता है।
26 सितंबर, 2022 तक, एनसीएस पोर्टल पर विभिन्न क्षेत्रों में रिक्तियों की संख्या 4,82,264 हो गई है, जो अब तक का सर्वाधिक है। यह देश में रोजगार में वृद्धि होने का संकेत है। जून 2019 में सक्रिय रिक्तियों की संख्या 3,20,917 थीं, जो उस समय तक सर्वाधिक थी। इसमें योगदान देने वाले 5 शीर्ष क्षेत्र- वित्त एवं बीमा, संचालन एवं सहायता, होटल / खाद्य सेवा एवं खानपान, स्वास्थ्य क्षेत्र और आईटी एवं संचार हैं। एनसीएस पोर्टल की स्थापना के बाद से इस पर एकत्रित रिक्तियों की संख्या कुल मिलाकर 1.09 करोड़ से अधिक है।
वित्त वर्ष 2022-23 में भी एनसीएस पोर्टल से शॉर्टलिस्ट किए गए उम्मीदवारों की संख्या में वृद्धि देखी गई। अप्रैल 2021 से सितंबर 2021 के बीच उम्मीदवारों की शॉर्टलिस्ट की गई गिनती 1,90,335 थी। जबकि 1 अप्रैल, 2022 से 26 सितंबर, 2022 तक गिनती पहले ही 25 लाख के आंकड़े को पार कर चुकी है।
वित्त मंत्री द्वारा बजटीय घोषणा 2022-23 के अनुरूप, एनसीएस पोर्टल अब ई-श्रम के साथ एपीआई के माध्यम से जुड़ा है। इससे असंगठित क्षेत्र के कामगारों को एनसीएस पोर्टल पर रोजगार पाने के इच्छुक के रूप में रजिस्टर्ड करने की सुविधा प्राप्त होती है। साथ ही, उद्यम पोर्टल पर उद्यम में रजिस्टर्ड एमएसएमई के पंजीकरण के लिए नियोक्ता को आसानी से एनसीएस पोर्टल पर अपनी रिक्तियों को पोस्ट करने की सुविधा प्रदान करता है। एनसीएस पोर्टल पर नौकरी चाहने वालों के रूप में एसआईपी के प्रमाणित कुशल उम्मीदवारों के पंजीकरण के लिए एनसीएस पहले से ही स्किल इंडिया पोर्टल  से जुड़ा है। एनसीएस और उद्यम पोर्टल के बीच जुड़ाव के कारण अब तक एनसीएस पोर्टल पर 39,000 से अधिक एमएसएमई का पंजीकरण हुआ है। एनसीएस पोर्टल पर पंजीकृत कुल ई-श्रम पंजीकृत व्यक्तियों की संख्या 9.72 लाख है। इसके अलावा, पीएमकेवीवाई  के कुल 41.52 लाख सर्टिफिकेट डेटा को एनसीएस पोर्टल के साथ साझा किया गया है।
स्वास्थ्य एवं परिवार कल्याण मंत्रालय
भारत में कोविड-19 टीकाकरण कवरेज का कुल आंकड़ा 106.31 करोड़ के पार पहुंचा
स्वस्थ होने की वर्तमान दर 98.20 प्रतिशत है
पिछले 24 घंटों में 12,514 नये मामले सामने आए
भारत में सक्रिय मामलों की कुल संख्या 1,58,817 है, जो पिछले 248 दिनों में सबसे कम है
साप्ताहिक पॉजिटिविटी दर  पिछले 38 दिनों से दो प्रतिशत से नीचे बनी हुई है
पिछले 24 घंटों के दौरान टीके की 12,77,542 खुराक देने के साथ ही भारत का टीकाकरण कवरेज 106.31 करोड़ से अधिक  हो गया है, जो आज सुबह 7 बजे तक का अनुमानित आंकड़ा है।यह टीकाकरण 1,06,32,634 सत्रों के जरिये किया गया है।
आज सुबह सात बजे तक प्राप्त अनंतिम रिपोर्ट के अनुसार पूरा ब्यौरा इस प्रकार है:
|
|
एचसीडब्ल्यू
|
|
पहली खुराक
|
|
1,03,79,141
|
|
दूसरी खुराक
|
|
92,24,881
|
|
एफएलडब्लयू
|
|
पहली खुराक
|
|
1,83,71,702
|
|
दूसरी खुराक
|
|
1,59,33,598
|
|
18-44 वर्ष आयु वर्ग
|
|
पहली खुराक
|
|
41,89,13,774
|
|
दूसरी खुराक
|
|
14,24,08,610
|
|
45-59 वर्ष आयु वर्ग
|
|
पहली खुराक
|
|
17,49,26,935
|
|
दूसरी खुराक
|
|
9,64,66,823
|
|
60 वर्ष से ज्यादा
|
|
पहली खुराक
|
|
10,97,79,956
|
|
दूसरी खुराक
|
|
6,67,18,785
|
|
कुल
|
|
1,06,31,24,205
पिछले 24 घंटों में 12,718 मरीजों के ठीक होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,36,68,560 है।
परिणामस्वरूप भारत में कोविड से स्वस्थ होने की वर्तमान दर इस समय 98.20 प्रतिशत है।
पिछले लगातार 127 दिनों से लगातार 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के संयुक्त एवं सतत प्रयासों का ही परिणाम है।
पिछले 24 घंटों में कुल 12,514 नये मामले सामने आये।
सक्रिय मामलों की संख्या फिलहाल 1,58,817 है, जो पिछले 248 दिनों में सबसे कम है। सक्रिय मामले देश के कुल पॉजिटिव मामलों का इस समय 0.46 प्रतिशत हैं। जो मार्च 2020 के बाद से सबसे कम है।
देश में कोविड जांच क्षमता को लगातार बढ़ाया जा रहा है, इसके तहत पिछले 24 घंटों के दौरान कुल 8,81,379 जांच की गईं। भारत ने अब तक 60.92 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.17 प्रतिशत है, जो पिछले 38 दिनों में 2 प्रतिशत से नीचे कायम है। दैनिक पॉजिटिविटी दर 1.42 प्रतिशत है। वह भी पिछले 28 दिनों से 2 प्रतिशत से नीचे और 63 दिनों से लगातार 3 प्रतिशत से कम पर बनी हुई है।
रक्षा मंत्रालय
थल सेना अध्यक्ष ने पैराशूट रेजिमेंट की बटालियनों को राष्ट्रपति ध्वज प्रदान किए
थल सेना अध्यक्ष जनरल एमएम नरवणे ने 23 फरवरी 2022 को बेंगलुरू स्थित पैराशूट रेजिमेंट प्रशिक्षण केंद्र में आयोजित एक प्रभावशाली ध्वज प्रस्तुति परेड के दौरान पैराशूट रेजिमेंट की चार बटालियनों को प्रतिष्ठित 'राष्ट्रपति ध्वज' प्रदान किए। इन बटालियनों में 11 पैराशूट , 21 पैराशूट , 23 पैराशूट और 29 पैराशूट हैं।
पैराशूट रेजिमेंट भारतीय सेना की एक विशिष्ट रेजिमेंट है। यह स्वतंत्रता के पहले और बाद के अभियानों में अपना एक उल्लेखनीय रिकॉर्ड रखती है। इस रेजिमेंट को गाजा, कोरिया, बांग्लादेश, श्रीलंका, मालदीव, कच्छ के रण, सियाचिन, राजस्थान, पंजाब व जम्मू और कश्मीर जैसे विविध युद्ध क्षेत्रों व मणिपुर, नगालैंड और असम सहित पूर्वी युद्ध क्षेत्र में कई पुरस्कारों से सम्मानित किया गया है। आजादी के बाद पैराशूट रेजिमेंट की बटालियनों ने प्रभावशाली 32 सेना अध्यक्ष बटालियन प्रशस्ति पत्र प्राप्त किए हैं। वहीं, इसके जवानों को वीरता व असाधारण बहादुरी के लिए 8 अशोक चक्र, 14 महावीर चक्र, 22 कीर्ति चक्र, 63 वीर चक्र, 116 शौर्य चक्र और 601 सेना पदक से सम्मानित किया गया है।
सेना प्रमुख ने परेड की समीक्षा के बाद पैराशूट रेजिमेंट की वीरता, बलिदान और परंपराओं की समृद्ध विरासत की सराहना की। वहीं, सेना प्रमुख ने कम समय में उल्लेखनीय प्रदर्शन के लिए नई गठित की गई बटालियनों की भी सराहना की और गर्व के साथ राष्ट्र की सेवा करने के लिए सभी सैनिकों को शुभकामनाएं दीं।
प्रधानमंत्री कार्यालय
प्रधानमंत्री ने पुरुषों की 3000 मीटर की स्टीपलचेज स्पर्धा में शानदार स्वर्ण पदक जीतने पर अविनाश साबले को बधाई दी
प्रधानमंत्री श्री नरेन्द्र मोदी ने हांगझोउ में चल रहे एशियाई खेलों में पुरुषों की 3000 मीटर की स्टीपलचेज स्पर्धा में शानदार स्वर्ण पदक जीतने पर अविनाश साबले को बधाई दी है।
एक्स पर अपने एक पोस्ट में, प्रधानमंत्री ने कहा;
“एक उत्कृष्ट चैंपियन ने भारत को फिर से गौरवान्वित किया है! पुरुषों की 3000 मीटर की स्टीपलचेज स्पर्धा में अजेय @avinash3000m द्वारा शानदार स्वर्ण पदक। मैं उन्हें इस सफलता के लिए बधाई देता हूं। उनके आगामी प्रयासों के लिए शुभकामनाएं।”
स्वास्थ्य एवं परिवार कल्याण मंत्रालय
कोविड-19 पर अपडेट
कोविड से स्वस्थ हुए रोगियों की संख्या सक्रिय मामलों की तुलना में 50 हजार से अधिक हुई
रिकवरी दर सुधर कर 55.49 प्रतिशत तक पहुंची
कोविड से स्वस्थ हुए रोगियों की संख्या में वृद्धि सतत रूप से जारी है। अभी तक कुल 2,27,755 मरीज स्वस्थ हो चुके हैं। पिछले 24 घंटों के दौरान, कुल 13,925 कोविड-19 मरीज स्वस्थ हुए हैं। कोविड-19 मरीजों के बीच रिकवरी दर और अधिक सुधर कर 55.49 प्रतिशत हो गई है।
वर्तमान में, 1,69,451 सक्रिय मामले हैं और ये सभी सक्रिय चिकित्सा पर्यवेक्षण के तहत हैं। आज, कोविड से स्वस्थ हुए रोगियों की संख्या सक्रिय मामलों की तुलना में 58,305 हजार से अधिक हो गई है।
जहां तक, प्रयोगशालाओं और जांच अवसंरचना को विस्तारित करने के लिए सतत प्रयासों का प्रश्न है तो सरकारी प्रयोगशालाओं की संख्या बढ़कर 722 एवं निजी क्षेत्र के प्रयोगशालाओं की संख्या बढ कर 259  हो गई है।
विवरण इस प्रकार है:
- रियल टाइम आरटी पीसीआर आधारित परीक्षण प्रयोगशालाएं: 547 
- ट्रूनैट आधारित परीक्षण प्रयोगशालाएं: 358 
- सीबीएनएएटी आधारित परीक्षण प्रयोगशालाएं: 76 
प्रति दिन जांच किए जाने वाले नमूनों की संख्या का बढ़ना अभी भी लगातार जारी है। पिछले 24 घंटों के दौरान 1,90,730 नमूनों का परीक्षण किया गया है। इस प्रकार अभी तक कुल 68,07,226 नमूनों का परीक्षण किया जा चुका है।
कोविड-19 से संबंधित तकनीकी मुद्वों, दिशानिर्देशों एवं परामर्शियों पर प्रमाणित और अद्यतन जानकरी के लिए कृपया नियमित रूप से https://www.mohfw.gov.in/ और @MoHFW_INDIA . का अवलोकन करें।
कोविड-19 से संबंधित तकनीकी प्रश्नों को technicalquery.covid19[at]gov[dot]in पर तथा अन्य प्रश्नों को ncov2019[at]gov[dot]in और @CovidIndiaSeva . पर भेजा जा सकता है।
कोविड-19 से संबंधित किसी भी प्रश्न के मामले में कृपया स्वास्थ्य एवं परिवार कल्याण मंत्रालय हेल्पलाइन नंबर +91-11-23978046 या 1075 ;टौल फ्री पर काल करें। कोविड-19 पर राज्यों/यूटी के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf . पर उपलब्ध है।
एसजी/एएम/एसकेजे
(
कार्मिक, लोक शिकायत एवं पेंशन मंत्रालय
भारतीय राजस्व सेवा अधिकारियों के समूह ने डॉ. जितेन्द्र सिंह से मुलाकात की
उन्होंने अधिकारियों को शीघ्रता से पदोन्नति का आश्वासन दिया
 अधिकारियों  के एक समूह ने आज केंद्रीय पूर्वोत्तर क्षेत्र विकास , कार्मिक, जन शिकायतें और पेंशन, परमाणु ऊर्जा और अंतरिक्ष राज्य मंत्री डॉ जितेंद्र सिंह से मुलाकात की। बैठक के दौरान अधिकारियों ने डॉ. जितेन्द्र सिंह के साथ अपनी सेवा से सम्बन्धित विभिन्न मुद्दों के बारे में विचार विमर्श किया।
बैठक के दौरान इन अधिकारियों ने डॉ. जितेन्द्र सिंह के साथ अपनी सेवा से संबंधित विभिन्न मुद्दों पर चर्चा की। उन्होंने मंत्री को उस नियम के बारे में बताया जिसमें एसटीएस से जेएजी तक पदोन्नत होने के लिए एसटीएस में अनिवार्य रूप से 5 साल की सेवा की जरूरत होती है। अधिकारियों ने उनसे अनुरोध किया कि 5 साल की इस अनिवार्यता से छूट दी जाए। उन्होंने यह भी कहा कि एसटीएस से अधिकारियों की पदोन्नति के बाद 2016 में संशोधन द्वारा जेएजी में पदोन्नति के लिए एसटीएस में 5 साल की सेवा की अनिवार्यता को भर्ती नियमों में शामिल किया गया था।
विचार-विमर्श के बाद उन्होंने आईआरएस अधिकारियों को शीघ्रता से पदोन्नति दिए जाने का आश्वासन दिया। उन्होंने कहा कि उनके मामले में तेजी लाई जाएगी और निर्धारित समय में पदोन्नति दी जाएगी। डॉ. जितेन्द्र सिंह ने कहा कि कार्मिक और प्रशिक्षण विभाग पदोन्नति में ठहराव को रोकने की दिशा में काम कर रहा है। उन्होंने कहा कि इस वर्ष की शुरुआत में विभिन्न स्तरों पर काम करने वाले लगभग 4,000 सरकारी अधिकारियों को पदोन्नत किया गया है। उन्होंने यह भी कहा कि सरकार कर्मचारियों को काम करने के लिए अच्छा माहौल उपलब्ध कराने के लिए प्रतिबद्ध है।
|
स्वास्थ्य एवं परिवार कल्याण मंत्रालय
|
कोविड-19 टीकाकरण पर अद्यतन
देश भर में 20.29 लाख स्वास्थ्य देखभाल कार्मिकों का टीकाकरण किया गया
टीकाकरण अभियान के 11वें दिन शाम 7 बजे तक 5,615 लाभार्थियों का टीकाकरण किया गया
देशव्यापी कोविड-19 टीकाकरण कार्यक्रम का ग्यारहवें दिन भी सफलतापूर्वक आयोजित किया गया।
देश भर में गणतंत्र दिवस समारोह के मद्देनजर आज सीमित राज्यों में सीमित सत्र आयोजित किए गए।
आज शाम 7 बजे तक अनंतिम के अनुसार, 5,615 लाभार्थियों को पांच राज्यों में टीका लगाया गया। इनमें शामिल हैं: आंध्र प्रदेश , कर्नाटक , राजस्थान , तमिलनाडु  और तेलंगाना । आज शाम 7 बजे तक 194 सत्र आयोजित किए गए।
कोविड 19 के लिए टीकाकृत स्वास्थ्य कर्मियों की संचयी संख्या ने आज 20.29 लाख के आंकड़े को पार कर लिया है। अनंतिम रिपोर्ट के अनुसार, 36,572 सत्रों के माध्यम से कुल 20,29,424 लाभार्थियों  का टीकाकरण किया गया है।
अंतिम रिपोर्ट आज देर रात तक पूरी हो जाएगी।
|
|
क्र.सं
|
|
राज्य/केन्द्र शासित प्रदेश
|
|
टीकाकृत लाभार्थी
|
|
1
|
|
अंडमान और निकोबार द्वीपसमूह
|
|
2369
|
|
2
|
|
आंध्र प्रदेश
|
|
1,56,129
|
|
3
|
|
अरुणाचल प्रदेश
|
|
7,307
|
|
4
|
|
असम
|
|
19,837
|
|
5
|
|
बिहार
|
|
88,450
|
|
6
|
|
चंडीगढ़
|
|
1928
|
|
7
|
|
छत्तीसगढ
|
|
40,025
|
|
8
|
|
दादरा और नगर हवेली
|
|
345
|
|
9
|
|
दमन और दीव
|
|
320
|
|
10
|
|
दिल्ली
|
|
33,219
|
|
11
|
|
गोवा
|
|
1796
|
|
12
|
|
गुजरात
|
|
91,927
|
|
13
|
|
हरियाणा
|
|
1,05,419
|
|
14
|
|
हिमाचल प्रदेश
|
|
13,544
|
|
15
|
|
जम्मू और कश्मीर
|
|
16,173
|
|
16
|
|
झारखंड
|
|
18,413
|
|
17
|
|
कर्नाटक
|
|
2,31,601
|
|
18
|
|
केरल
|
|
71,973
|
|
19
|
|
लद्दाख
|
|
670
|
|
20
|
|
लक्षद्वीप
|
|
676
|
|
21
|
|
मध्य प्रदेश
|
|
67,083
|
|
22
|
|
महाराष्ट्र
|
|
1,36,901
|
|
23
|
|
मणिपुर
|
|
2485
|
|
24
|
|
मेघालय
|
|
2748
|
|
25
|
|
मिजोरम
|
|
4852
|
|
26
|
|
नगालैंड
|
|
3,675
|
|
27
|
|
ओडिशा
|
|
1,77,090
|
|
28
|
|
पुदुचेरी
|
|
1813
|
|
29
|
|
पंजाब
|
|
39,418
|
|
30
|
|
राजस्थान
|
|
1,61,332
|
|
31
|
|
सिक्किम
|
|
1047
|
|
32
|
|
तमिलनाडु
|
|
73,953
|
|
33
|
|
तेलंगाना
|
|
1,30,425
|
|
34
|
|
त्रिपुरा
|
|
19,698
|
|
35
|
|
उत्तर प्रदेश
|
|
1,23,761
|
|
36
|
|
उत्तराखंड
|
|
14,546
|
|
37
|
|
पश्चिम बंगाल
|
|
1,22,851
|
|
38
|
|
विविध
|
|
43,625
|
|
कुल
|
|
20,29,424
टीकाकरण अभियान के ग्यारहवें दिन शाम 7 बजे तक 6 एईएफआई को सूचित किया गया है।
रक्षा मंत्रालय
दुबई एयर शो 2021 के लिए भारतीय वायुसेना के दल को शामिल किया गया
भारतीय वायु सेना  की टुकड़ी को अल मकतूम अंतर्राष्ट्रीय हवाई अड्डे पर 14 से 18 नवंबर तक आयोजित होने वाले द्विवार्षिक दुबई एयर शो में भाग लेने के लिए शामिल किया गया है। आईएएफ को संयुक्त अरब अमीरात-यूएई सरकार द्वारा सारंग और सूर्य किरण एरोबेटिक्स टीमों के साथ भाग लेने के लिए आमंत्रित किया गया है। ये टीमें दुनिया की कुछ बेहतरीन एरोबेटिक्स और प्रदर्शन टीमों के साथ प्रदर्शन करेंगी, जिनमें सऊदी हॉक्स, रशियन नाइट्स और यूएई के अल फुरसान शामिल हैं। इसके अलावा, आईएएफ का लाइट कॉम्बैट एयरक्राफ्ट  तेजस शो के दौरान एरोबेटिक्स और स्टैटिक डिस्प्ले का हिस्सा होगा।
सारंग टीम के पांच उन्नत हल्के हेलीकॉप्टर  ध्रुव, सूर्यकिरण टीम के 10 बीएई हॉक 132 और तीन एलसीए तेजस को शामिल करने का काम 09 नवंबर 21 तक पूरा कर लिया गया था। इस सम्मिलन को आईएएफ के सी-17 ग्लोबमास्टर III और सी-130जे सुपर हरक्यूलिस द्वारा समर्थित किया गया था। दल के आगमन पर, संयुक्त अरब अमीरात सशस्त्र बलों के एच.ई. स्टाफ मेजर जनरल स्टाफ पायलट इशाक सालेह मोहम्मद अल-बलूशी और संयुक्त अरब अमीरात वायु सेना के अन्य अधिकारियों द्वारा गर्मजोशी से स्वागत किया गया। टीमें अब 14 नवंबर को उद्घाटन समारोह की तैयारी कर रही हैं।
सारंग टीम ने इससे पहले 2005 में संयुक्त अरब अमीरात में अल ऐन ग्रांड प्रिक्स में भाग लिया था। दुबई एयर शो में सूर्यकिरण और तेजस के लिए अपने तेजतर्रार हवाई युद्धाभ्यास दिखाने का पहला अवसर होगा।